29-01-2025

Sags nr. 2025 - 2694

Akt nr. 24944224

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
| Ataatsimiinnermiit imaqarniliaq  Mødereferat |
| Sumi  Sted | **Departement for Fiskeri og Fangst, NC, 7. sal samt Teams 29. januar 2025 kl. 10:00-11:00** |
|  |  |
| Sammisaq  Emne | **Fiskerirådsmøde nr. 200** |
|  |  |
| Peqataasut Deltagere | Bent Sørensen, GE  Mikkili Skourup Hansen, QAK  Lisbeth Due Schonemann-Poul, SFG  John Biilmann, APN  Katrine Kærgaard, APN  Thomas Rassing, APN  Soriina Davidsen, APN  Masaana Dorph, APN  Gerth Kristiansen, GFJK  Margrethe Rosing Hegelund, KS  Jenseeraq Poulsen, ONKN  Martin Schiøtz, NIPNAN  Vittus Qujaukitsoq, KNAPK (teams)  Hentzar Petersen, APF (Teams)  Helle Siegstad, GN (teams) |

**Møde nr. 200 i Fiskerirådet**

**1) Godkendelse af dagsorden**

Godkendt, med tilføjelse af valg af ny formand

**2) Godkendelse af referat fra Rådets sidste møde**

Godkendt.

**3) Stillingtagen til sager**

Valg af ny formand, Bent Sørensen valgt som ny formand for rådet.

General orientering APN:

Lodde:

Der blev ingen kvote i denne omgang heller. Det forventes at der laves endnu en undersøgelse, så krydser vi fingre for en kvote. Hvis der bliver kvote, er vi klar til at sende licenser ud snarest muligt.

Forvaltningsplaner:

APN har sendt invitationer til deltagelse i arbejdsgruppe for revision af rejeforvaltningsplanen ud. Hvis I ønsker at deltage, skal I melde tilbage. Der vil være første møde d. 18/2.

Revision af stenbider forvaltningsplanen er i høring til i morgen. Den forventet godkendt inden for de næste 14 dage, så den kan nå at træde i kraft inden den nuværende udløber samt inden fiskerisæsonen starter.

Internationaleaftaler og forhandlinger:

Der er forhandlet en MoU med Nunavut om samarbejde på fiskeriområdet. Denne er i godkendelse hos Naalakkersuisut, med forventet underskrift d. 10/2 her i Nuuk.

Der er forhandlet en ny rammeaftale med Færøerne som skal erstatte aftalen af 1997. Denne er også i godkendelse. Underskrift-ceremoni afventes.

Det årlige møde i den fælles islandsk-grønlandsk Fiskerikommission afholdes her i Nuuk d. 1.-2. april. Der er indkaldt repræsentanter til delegationen. Deadline 15/2.

Der var været dialog med Canada vedrørende fortsættelse af forhandlinger om en rammeaftale samt fordeling af rejer og hellefisk. De forventer først at kunne få nyt mandat efter et valg. Der er aftalt et dialogmøde igen i marts måned.

Østgrønland:

APN er i fuld gang med at få stablet et program for et fiskeriseminar/kurser for fiskerne i Østgrønland på benene. Så snart datoer og udkast til program er på plads, så vil fiskerne blive inviteret til at deltage. Det er opfølgning på fiskeriseminaret i 2024 med fokus på udvikling af fiskeriet i Østgrønland.

Rapportering om tiltag i det første år af udviklingsplanen er også under udarbejdelse og den vil blive sendt i kommentering hos styregruppen inden den sendes til Naalakkersuisut.

ESU:

APN er ved at udarbejde en kortlægning af ESU-området som dækker de sidste ca. 10 år. Kortlægningen skal byde ind i arbejdet med at få moderniseret ESU-lovgivningen, hvor det forventes at man kan fremlægge nye/t lovforslag til forårssamlingen 2026.

Valgperiode:

Det forventes at der vil blive udskrevet valg inden for de næste ca. 2 uger. Når der er udskrevet valg, vil der være et forretnings-Naalakkersuisut og der kan derfor ikke tages nye beslutninger eller godkendes nye tiltag. Dermed vil vi kun have fokus på drift i valgperioden og frem til et nyt Naalakkersuisut er tiltrådt.

Derfor arbejder vi på at få alle de sidste ting godkendt inden, så vi er sikker på at vi kan drifte under valgperioden, herunder bekendtgørelser, TAC’er og forsøgsfiskeri.

**GE:** Du nævnte forhandlinger med Canada, og problematikken ang. rejer, samt Nunavut, hvordan er ansvarsområder fordelt mellem dem?

**SFG:** Der er rejeaudit nu.

**APN:** Nunavuts ansvar er kystnære fiskeri. De er høringspart i det havgående. Canada har ansvaret i det havgående og Nunavut er høringspart.

**SFG:** Deadline for vores MSC-certifikat er nu. Der er kommet en fristforlængelse til 2026.

**GE:** Tak.

**KNAPK:** Det er ang. overgangen til IOK i det kystnære fiskeri efter hellefisk. Vi modtager i øjeblikket mange klager fra vores medlemmer ang. for lidt tildelt kvote. Hvordan vil APN forholde sig til det? APN har tidligere henvist til indsigelsesfristen, men fiskerne er ikke blevet informeret i tilstrækkelig grad om konsekvenserne af IOK-ordningen. Vi vil gerne snakke med APN ang. det, om hvordan vi går videre. Der er fiskere som har fået 5, 10, 15 eller 20 tons for lidt tildelt. Vi har rettet særskilt henvendelse til APN ang. emnet.

**APN:** Frister for indsigelser til beregninger er overskredet. Alle fiskere om ikke har trukket deres ansøgninger tilbage er overgået til IOK og har fået tildelt kvoteandele. Frist for indsigelser 25. november. Kun 1 indsigelse modtaget ud af de over 500 ansøgninger. Man har kunne trække sin ansøgning tilbage hvis man ønskede f.eks. pga. lidt kvote. Alle har kunnet gøre indsigelser eller trække ansøgning tilbage frem til 27. december.

B. Orientering fra APN om implementering af fiskeriloven

Indførsel af IOK:

Status for indførsel af IOK er som følgende:

Havgående Hellefisk Østgrønland: alle aktører har modtaget deres endelige kvoteandel og nye licens efter indsigelsesperioden.

Havgående hellefisk Vestgrønland: alle aktører har modtaget deres endelige kvoteandel og nye licens efter indsigelsesperioden.

Naalakkersuisut har d. 17.12.2024 besluttet at afsætte 1/3 af den havgående hellefiskekvote i Vestgrønland til nye aktører. Udbudsmateriale er i godkendelse. Vi vil melde ud til Fiskerirådet når det er godkendt af Naalakkersuisut.

Krabber: Alle krabbefiskere som har fisket i 2024, har modtaget en partshøring ift. beregningerne for deres kvoteandel per forvaltningsområde. Der er indsigelsesfrist d.1. februar. Herefter vil de endelige beregninger blive lavet på baggrund af det endelige kvoteoptag for 2020-2024 – og de endelige kvoteandele og licenser sendes ud til fiskerne. Alle fiskere skulle have modtaget en igangsætningstilladelse som sikre at de kan fiske frem til en licens fremsendes.

Frivillig IOK for joller i område 47: Der er udstedt IOK-licens med kvoteandele til 449 jollefiskere i område 47. De kan ikke gå tilbage til olympisk fiskeri. Frist for at overgå til IOK per 1. januar 2026 er d. 15. oktober 2025.

Offentliggørelse af data:

På GFJK.gl kan I under kvoteoptag, øvrige fiskerier forefinde kvoter og kvoteoptag på alle havgående fiskerier og forsøgsfiskerier for 2024 + 2025. Næste skridt er at tilføje data på licensniveau, hvilket forventes inden for de næste 10 dage. Der er et møde ift. godkendelse af næste sæt data i næste uge, kort herefter vil data være tilgængelig. APN skal nok informere herom.

Kvotebørsen for alle IOK-fiskerier vil også blive lagt ud på hjemmesiden, samtidigt forventes det at der vil blive lavet en slags ”opslagstavle”, hvor fiskerne kan gøre opmærksom på at de er interesseret i at købe eller sælge kvote eller kvoteandele. Her vil de kunne sætte sig i kontakt med hinanden.

Der vil løbende blive offentliggjort mere og mere data jf. fiskeriloven. APN holder Fiskerirådet orienteret herom.

Orientering fra APN om bekendtgørelser:

På nuværende tidspunkt, har der været 4 bekendtgørelser i høring:

* Bekendtgørelse om teknisk regulering i fiskeriet.
* Bekendtgørelse om IOK
* Bekendtgørelse om Licens og kvote
* Bemandingsbekendtgørelse

Derudover er det forventningen at der kommer 4 yderligere bekendtgørelser i høring i år:

* Bekendtgørelse om indhandling
* Bekendtgørelse om bifangst
* Bekendtgørelse om forsøgsfiskeri
* Bekendtgørelse om ikke erhvervsmæssigt fiskeri

Proces- og procedure beskrivelse af bekendtgørelser i Grønlands Selvstyre efter høring:

1. Udarbejde høringssvarnotat.
2. Politisk drøftelse hos Naalakkersuisut.
3. Sendes til lovteknik hos Lovkontoret i Formandens Departement.
4. Udføre tekniske rettelser som lovkontoret ønsker.
5. Oversættes.
6. Politisk drøftelse hos Naalakkersuisut igen.

Bekendtgørelser om IOK og bemanding er til politisk drøftelse, forventet godkendelse af Naalakkersuisut i næste uge. Kundgøres om ca. to uger. Efter kundgørelse skal der gå 30 dage indtil den træder i kraft.

Teknisk regulering er tilbage fra lovteknik, der pågår politiske drøftelser på baggrund af de modtagne høringssvar. Bekendtgørelse om licens og kvote mangler kun tekniske ting før den færdiggøres. Der forventes færdiggørelse før der bliver udskrevet valg til Inatsisartut.

**GE:** Bekendtgørelsernes endelige udformning er vi selvfølgelig meget spændte på. Vi har tidligere påpeget konsekvenserne i finansloven. Spændende.

**QAK:** Jeg kan godt forstå at det tager tid med at få bekendtgørelserne på plads. I forhold til den vedtagne Fiskerilov og de bekendtgørelser der er i høring, syntes vi at der er en stor afvigelse. Der er så store samfundsmæssige konsekvenser i de nye bekendtgørelser at de skal ændres væsentligt. Det er i særligt forhold til bekendtgørelse om teknisk regulering. Tag jer god tid. Gerne ind til efter valget. Politikere skal være bedre til at se konsekvenserne.

**4) Status på Rådets evt. henvendelser til Naalakkersuisut**

**QAK:** Vi har et hængeparti. I vores sidste møde inden jul blev vi enige om at lave en udtalelse til Naalakkersuisut. Men pga. travlhed med bekendtgørelser og juletid har vi ikke lavet udtalelsen, beklager.

**GE:** GE har holdt møder med Naalakkersuisoq for Fiskeri og Fangst, Naalakkersuisoq for Finanser og Skatter samt med Formanden for Naalakkersuisut ang. sagerne da vi fandt det vigtigt at de også ved konsekvenserne ved de foreslåede bekendtgørelser.

**5) Udtalelse til Naalakkersuisut**

Ingen, vi afventer valget til Inatsisartut.

**6) Udtalelse til offentligheden**

Pressemeddelelse ang. ny formand for Fiskerirådet.

**7) Rådets næste møde**

Efter valget og efter koalitionsdannelse. 14. maj 2025.

**8) Forslag efter § 6 stk. 4**

Ingen.

**9) Eventuelt.**

Ingen.